
PREDBEŽNÁ INFORMÁCIA
(podľa §  9 zákona č.  400/2015 Z. z. o tvorbe právnych predpisov
 a o Zbierke zákonov Slovenskej republiky a o zmene a doplnení niektorých zákonov)
	1. Pripravovaný právny predpis:

	Návrh vyhlášky Ministerstva zdravotníctva Slovenskej republiky o rozdelení výdavkov verejného zdravotného poistenia podľa jednotlivých typov zdravotnej starostlivosti na rok 2027.

	2. Základné ciele právnej úpravy:

	V súlade s § 15 ods. 8 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov má Ministerstvo zdravotníctva SR povinnosť všeobecne záväzným právnym predpisom ustanoviť rozdelenie výdavkov verejného zdravotného poistenia podľa jednotlivých typov zdravotnej starostlivosti na rok 2027.
Má tak urobiť každoročne do 1. februára po prerokovaní so zdravotnými poisťovňami a združeniami zastupujúcimi poskytovateľov zdravotnej starostlivosti pri uzatváraní zmluvy o poskytovaní zdravotnej starostlivosti. Určenie minimálnej celkovej sumy aj na účely zavedenia stropu výdavkov pre osobitné prípady úhrady liekov podľa osobitného predpisu a rozdelenie celkovej sumy výdavkov verejného zdravotného poistenia podľa rozpočtu verejnej správy medzi zdravotné poisťovne vykoná ministerstvo zdravotníctva podľa postupu ustanoveného vo vyhláške.
Cieľom návrhu vyhlášky je ustanoviť rozdelenie výdavkov verejného zdravotného poistenia podľa jednotlivých typov zdravotnej starostlivosti na rok 2027 a umožniť smerovať zdroje verejného zdravotného poistenia do oblastí, ktoré sú prioritou zdravotnej politiky SR.

	3. Zhodnotenie súčasného stavu:

	V súčasnosti ustanovuje percento pre jednotlivé typy zdravotnej starostlivosti pre jednotlivé zdravotné poisťovne vyhláška MZSR č. 55/2024 Z. z. pre rok 2024, vyhláška č. 100/2023 Z. z. pre rok 2023 a č. 9/2022 Z. z. pre rok 2022 a vyhláška MZSR č. 64/2025 Z. z. o rozdelení výdavkov verejného zdravotného poistenia podľa jednotlivých typov zdravotnej starostlivosti na rok 2025 a vyhláška MZSR č. 17/2026 Z. z. o rozdelení výdavkov verejného zdravotného poistenia podľa jednotlivých typov zdravotnej starostlivosti na rok 2026. Základné typy zdravotnej starostlivosti sú v novej štruktúre:
	Lieky, dietetické potraviny a zdravotnícke pomôcky z toho

	Lieky

	Dietetické potraviny

	Zdravotnícke pomôcky

	Kategorizácia nových liekov, dietetických potravín a zdravotníckych pomôcok 

	Osobitné prípady úhrady liekov, dietetických potravín a zdravotníckych pomôcok

	Ústavná zdravotná starostlivosť z toho

	Jednodňová zdravotná starostlivosť

	Kúpeľná zdravotná starostlivosť

	Stabilizačný príspevok na sestry a pôrodné asistentky

	Ambulantná zdravotná starostlivosť z toho

	Všeobecná ambulantná zdravotná starostlivosť

	Špecializovaná ambulantná zdravotná starostlivosť 

	           FBLR

	Dopravná zdravotná služba

	Spoločné vyšetrovacie a liečebné zložky

	Záchranná zdravotná služba a pohotovostná zdravotná starostlivosť 

	Ambulantná pohotovostná služba

	Záchranná zdravotná služba

	Vrtuľníková a letecká  záchranná zdravotná služba

	Urgentné príjmy (I, II, UPS, CP)

	Dlhodobá ošetrovateľská starostlivosť a paliatívna zdravotná starostlivosť

	hospice

	zariadenia sociálnych služieb

	domy ošetrovateľskej starostlivosti

	agentúry domácej ošetrovateľskej starostlivosti

	mobilné hospice

	Iná zdravotná starostlivosť 




	4. Spôsob zapojenia verejnosti do prípravy právneho predpisu:

	Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania. Lehota na zasielanie podnetov/návrhov je 30 dní odo dňa zverejnenia predbežnej informácie. Táto predbežná informácia je považovaná za jednu z foriem konzultácií s podnikateľskými subjektmi v zmysle pravidiel jednotnej metodiky.

Kontaktné údaje:
Ministerstvo zdravotníctva Slovenskej republiky
Odbor poisťovníctva 
Sekcia financovania
Limbová 2
837 52 Bratislava 52
e-mail: zakon580@health.gov.sk


	5. Predpokladaný termín začatia pripomienkového konania: 

	október 2026







Kamil Šaško
minister zdravotníctva
Slovenskej republiky





MINISTERSTVO  ZDRAVOTNÍCTVA  SR

Sekcia	financovania
Číslo:	S23180-2025-OPOI	Dátum: 29. 7. 2026

	INFORMÁCIA  PRE  MINISTRA

	Názov problematiky: 
Predbežná informácia k návrhu vyhlášky Ministerstva zdravotníctva Slovenskej republiky o rozdelení výdavkov verejného zdravotného poistenia podľa jednotlivých typov zdravotnej starostlivosti na rok 2027.

	Charakteristika problematiky: rozdelenie výdavkov verejného zdravotného poistenia podľa jednotlivých typov zdravotnej starostlivosti na rok 2027.

Navrhnuté riešenie, postupy, opatrenia: 
V súlade s § 15 ods. 8 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov má Ministerstvo zdravotníctva SR povinnosť všeobecne záväzným právnym predpisom ustanoviť 
a)  štruktúru výdavkov podľa typov zdravotnej starostlivosti; na účel ustanovenia sumy výdavkov sa vychádza z nákladov na poistné plnenia uvedených v účtovej osnove pre zdravotnú poisťovňu bez zmeny stavu technických rezerv za obdobie kalendárneho roka, za ktorý sa údaje predkladajú a vecne a časovo s ním súvisia,
b) limit výdavkov určený na zdravotnú starostlivosť v rozpočte verejnej správy35aal) jednotlivo pre každú zdravotnú poisťovňu,
c)   percento určené pre jednotlivé typy zdravotnej starostlivosti z celkovej sumy výdavkov určenej na zdravotnú starostlivosť v rozpočte verejnej správy jednotlivo pre každú zdravotnú poisťovňu,
d)  minimálnu sumu výdavkov určenú pre jednotlivé typy zdravotnej starostlivosti v eurách z celkovej sumy výdavkov určenej na zdravotnú starostlivosť v rozpočte verejnej správy jednotlivo pre každú zdravotnú poisťovňu,
e) spôsob určenia percentuálnych podielov a minimálnych súm pre typy zdravotnej starostlivosti; ak ide o ústavnú zdravotnú starostlivosť, pri ktorej sa uplatňuje klasifikačný systém, podiel jednotlivých zdravotných poisťovní podľa časti vety pred bodkočiarkou sa určí ako podiel zdravotných poisťovní na celkovom súčte efektívnych relatívnych váh za všetky hospitalizačné prípady uhrádzané podľa klasifikačného systému za obdobie od 1. júla kalendárneho roka, ktorý dva roky predchádza roku, na ktorý sa vydáva tento všeobecne záväzný právny predpis, do 30. júna kalendárneho roka, ktorý jeden rok predchádza roku, na ktorý sa vydáva tento všeobecne záväzný právny predpis po zohľadnení prepoistenia poistencov k 1. januáru kalendárneho roka, na ktorý sa tento všeobecne záväzný právny predpis vydáva,
f)  spôsob, rozsah a termíny predkladania oznámenia o výdavkoch podľa typov zdravotnej starostlivosti zdravotnou poisťovňou,
g) opatrenia z revízie výdavkov pre jednotlivé typy zdravotnej starostlivosti v eurách jednotlivo pre každú zdravotnú poisťovňu,
h) maximálnu sumu výdavkov pre osobitné prípady úhrady liekov podľa osobitného predpisu18e) jednotlivo pre každú zdravotnú poisťovňu,
i)    minimálnu sumu výdavkov určenú pre subjekty verejnej správy, ktorým sa poskytnutá zdravotná starostlivosť uhrádza z verejného zdravotného poistenia,
j)   minimálnu sumu výdavkov určenú pre každú kategóriu poskytovateľa ústavnej zdravotnej starostlivosti podľa klasifikačného systému; kategóriou poskytovateľa ústavnej zdravotnej starostlivosti podľa klasifikačného systému sa rozumie skupina charakterovo podobných poskytovateľov ústavnej zdravotnej starostlivosti na účel výpočtu základných sadzieb pre klasifikačný systém podľa metodiky výpočtu a konvergencie základných sadzieb podľa § 67b ods. 3 písm. g),
k)  minimálnu sumu výdavkov určenú pre každú kategóriu poskytovateľa ústavnej zdravotnej starostlivosti podľa klasifikačného systému podľa písmena j) v členení podľa účasti v združeniach zastupujúcich poskytovateľov ústavnej zdravotnej starostlivosti pri uzatváraní zmluvy o poskytovaní zdravotnej starostlivosti a podľa jednotlivých združení zastupujúcich poskytovateľov ústavnej zdravotnej starostlivosti pri uzatváraní zmluvy o poskytovaní zdravotnej starostlivosti.

MZSR má tak urobiť každoročne do 1. februára po prerokovaní so zdravotnými poisťovňami a združeniami zastupujúcimi poskytovateľov zdravotnej starostlivosti pri uzatváraní zmluvy o poskytovaní zdravotnej starostlivosti. Určenie minimálnej celkovej sumy aj na účely zavedenia stropu výdavkov pre osobitné prípady úhrady liekov podľa osobitného predpisu a rozdelenie celkovej sumy výdavkov verejného zdravotného poistenia podľa rozpočtu verejnej správy medzi zdravotné poisťovne vykoná ministerstvo zdravotníctva podľa postupu upravenom v návrhu vyhlášky.

Pred samotným predložením vyhlášky do legislatívneho procesu je potrebné zverejniť predbežnú informáciu o pripravovanom legislatívnom procese.

Z vyššie uvedeného dôvodu si dovoľujeme požiadať o podpis priloženej predbežnej informácie.

Príloha: text predbežnej informácie


	Vypracoval:
Mgr. Zuzana Földesová Motajová, MSc. riaditeľka odboru poisťovníctva



	Schválil: 
Ing. Peter Kalenčík, MSc., generálny riaditeľ sekcie financovania


	Rozhodnutie, závery ministra:





                                                                                                    Dátum:

